10.2.2007 Euroopa Liidu Teataja L 39/1 (EÜ asutamislepingu / Euratomi asutamislepingu kohaselt vastu võetud aktid, mille avaldamine on kohustuslik) MÄÄRUSED KOMISJONI MÄÄRUS (EÜ) nr 105/2007, 1. veebruar 2007, millega muudetakse Euroopa Parlamendi ja nõukogu määruse (EÜ) nr 1059/2003 (millega kehtestatakse ühine statistiliste territoriaalüksuste liigitus (NUTS)) lisasid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 26. mai 2003. aasta määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), (!) eriti selle artikli 5 lõiget 4, ning arvestades järgmist: (1) Määrusega (EÜ) nr 1059/2003 luuakse piirkondliku liigituse õiguslik raamistik, et võimaldada ühtlase piirkond- liku statistika kogumist, koostamist ja levitamist ühenduses. (2) Määruse (EÜ) nr 1059/2003 lisades on loetletud statistikas kasutatavad territoriaalüksused. (3) Vastavalt määruse (EÜ) nr 1059/2003 artikli 5 lõike 4 sätetele võetakse NUTSi muudatused vastu kalendriaasta teisel poolel mitte sagedamini kui iga kolme aasta järel. (4) Komisjonile esitatud teabe põhjal on haldusterritoriaalne jaotus muutunud mitmes liikmesriigis. () ELT L 154, 21.6.2003, lk 1. Määrust on viimati muudetud määrusega (EÜ) nr 1888/2005 (ELT L 309, 25.11.2005, lk 1). (5) Seepärast tuleks määrust (EÜ) nr 1059/2003 vastavalt muuta. (6) Käesoleva määrusega ette nähtud meetmed on kooskõlas statistikaprogrammi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1059/2003 lisad asendatakse käesoleva määruse lisaga. Artikkel 2 Käesolevat määrust kohaldatakse komisjonile (Eurostatile) and- mete edastamise suhtes alates 1. jaanuarist 2008. Artikkel 3 Käesolev määrus jõustub kahekümnendal päeval pärast Euroopa Liidu Teatajas avaldamist.